Diari Oficial de la Generalitat Valenciana


Sumari del DOGV 8962, del 27-11-2020 (2020/9927)

ACORD de 12 de novembre de 2020, de la directora general del Sector Públic i Patrimoni, d'incoació del procediment per a la declaració administrativa d'hereva abintestada a favor de la Generalitat i adjudicació dels béns i drets de l'herència d'Ascensión de la Esperanza Arques Olmo.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8962

Data del DOGV
:   27-11-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/9927


Data del document
:   12-11-2020

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 12 de novembre de 2020, de la directora general del Sector Públic i Patrimoni, d'incoació del procediment per a la declaració administrativa d'hereva abintestada a favor de la Generalitat i adjudicació dels béns i drets de l'herència d'Ascensión de la Esperanza Arques Olmo. [2020/9927]  
Núm. d'expedient: ABI 480/2019  
Causant: Ascensión de la Esperanza Arques Olmo. DNI [...]191L  
Lloc i data de la defunció: Sant Vicent del Raspeig (Alacant), 30.03.2015).  
Últim domicili: Alacant.  
  
Antecedents de fet  
La Conselleria d'Hisenda i Model Econòmic ha tingut coneixement mitjançant escrit de l'Agència Tributària Valenciana a Alacant, de la defunció el 30 de març de 2015, d'Ascensión de la Esperanza Arques Olmo, amb DNI [...]191L.  
De les actuacions prèvies resulta que va fer testament a favor de la seva mare, ja morta i de la seva germana política, qui renúncia a la mateixa mitjançant la corresponent escriptura notarial. Per tot això, no constant l'existència d'altres hereus testamentaris ni legítims, procedeix iniciar el procediment administratiu dirigit a efectuar la declaració de la Generalitat com a hereva abintestat.  
  
Fonaments de dret  
En compliment del que es preveu en l'article 71.1.c de l'Estatut d'Autonomia de la Comunitat Valenciana, en l'article 43 de la Llei 14/2003, de 10 d'abril, de Patrimoni de la Generalitat, en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent el que estableixen els articles 20 i següents de la Llei 33/2003, de 3 de novembre, de Patrimoni de les Administracions Públiques, procedeix incoar l'expedient per a la declaració d'hereus abintestat a favor de la Generalitat respecte d'aquesta herència.  
  
En l'exercici de les competències que m'atribueix la normativa aplicable, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Incoar el procediment de declaració de la Generalitat com a hereva abintestada d'Ascension de la Esperanza Arques Olmo, conforme al que es preveu en l'article 43 de la Llei 14/2003, de 10 d'abril, de Patrimoni de la Generalitat, el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i en els articles 20 i següents de la Llei 33/2003, de 3 de novembre de Patrimoni de les Administracions Públiques.  
  
Segon  
Realitzar els actes i comprovacions que resulten necessaris per a determinar la procedència dels drets successoris de l'Administració de la Generalitat i incloure en l'expedient totes les dades que pugui obtenir sobre el causant i els seus béns i drets.  
A aquest efecte, si aquesta documentació no hagués estat remesa per l'òrgan judicial o persona titular de la notaria, se sol·licitarà de les autoritats i personal funcionari públic, registres i la resta d'arxius públics, la informació sobre el causant i els béns i drets de la seva titularitat que s'estimi necessària per a la millor instrucció de l'expedient.  
  
  
Tercer  
Publicar aquest Acord en el Diari Oficial de la Generalitat Valenciana, en la pàgina web d'aquesta Conselleria d'Hisenda i Model Econòmic i, durant el termini d'un mes, en els taulers d'anuncis dels ajuntaments corresponents a l'últim domicili del causant, al del lloc de la defunció i on radiqui la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns del causant, o l'eventual existència d'hereus testamentaris o legítims. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 12 de novembre de 2020.- La directora general del Sector Públic i Patrimoni: Isabel Castelló García.